Par îşxalê Tirkîya yê vera Rojawanî ra semed Serekê Herêma Flamanî Jan Jambonî îxracatê çekan ê Anqara vindarnabi û vera Tirkîya ambargo kerdbi.
Goreyê xeberêka rojnameyê De Morgenî yê Belçîka rixmê ambargoyî zî şîrketanê Flamanî Tirkîya rê parçeyê teyarayanê şerî yê A400Mî îxrac kerdî. Nê şîrketan vengîyêka mewzuatê îxracatî ra ambargoyê çekan ê vera Tirkîya binpay kerd. Şîrketa Îspanya ser ra parçeyî erşawitî Tirkîya.
Serra 2013î ra nata şîrketanê Flamanî bi vaya 86 mîlyon euroyî parçeyî erşawitî Tirkîya.
Tirkîya nê teyarayî Lîbya, Rojawan û Karabag de xebitnayî. Dezgehanê mîyanneteweyîyan pare kerd ke Tirkîya tewr tay 15 seferanê Lîbya de A400M xebitnayî.
